འོན་ཀྱང་།སྔོན་ལ་ཕྱུག་པོར་གཏོང་བའི་སྐོར་དེ་སྤྱི་མཚན་གྱི་འོལ་ཚོད་ཅིག་ཡིན་མི་རུང་།འོ་ན་སུ་ལ་སྔོན་དུ་ཕྱུག་པོར་གཏོང་རྒྱུར་ཆ་རྐྱེན་འདང་ཡོད་ཅེ་ན།ཏེང་ཞོ་ཕེང་བྱིས་པ་ཀླད་མེད་ཅིག་མ་རེད།ཆུ་དང་ཉེ་བའི་བ་གམ་ལ་ཟླ་བའི་འོད་ཟེར་སྔོན་ལ་ཕོག་པ་ཤེས་དང་ཤེས།ཏང་གི་དབང་ཤེད་ཀུན་པོའི་དབུས་ནཡོད་པའི་སྤྱི་ཚོགས་ཤིག་ཏུ།ལྷག་པར་དུ་ཆབ་སྲིད་བཅོས་བསྒྱུར་ངན་གསོད་བྱས་ཟིན་པ་དང་།དམིགས་བསལ་དབང་ཤེད་ཀྱི་སྒྲིག་གཞི་ལ་ཐུག་རེག་མི་ཆོག་པའི་གནས་སྟངས་གསར་བའི་འོགམང་ཚོགས་དཀྱུས་མ་ཞིག་ཚོང་གི་རྒྱ་མཚོའི་ནང་མཆོང་ཡང་།ཧ་ཅང་ཉུང་བའི་ལས་ཆེན་བསོད་བདེ་ཅན་འགའ་མ་གཏོགས་རྒྱ་མཚོའི་ནང་ཆུ་སུབ་ཐེབས་ནས་མ་ཤི་ན་ད་དུང་ལས་ཆེན་རེད།དེ་ལས་ཤེས་ཐུབ་པ་ནི།སྔོན་ན་ཕྱུག་པོར་གཏོང་རྒྱུར་འོས་ཐོབ་ཡོད་མཁན་ཚོ་ནི་ཁ་ཆེན་དབང་ཆེན་གྱི་ཤེས་འཇོན་ཅན་ཏེ་དམར་ཤོག་ཚོགས་པའི་དབང་གྲགས་ཅན་ལས་གཞན་མིན།